ועדת הכספים, כנסת 15, פרוטוקול מספר 294, 2001-07-25 08:30

יעקב ליצמן: שינויים בתקציב לשנת 2001

משה שגיא: אנחנו מדברים על התקופה מספטמבר עד דצמבר 2001.

משה שגיא: ה26,5- מיליון הם לתקופה של ארבעה חודשים.

יעקב ליצמן: מי בעד בקשה מספר 18012, 70023, 28003, 24017, 20011, מספר פנייה לוועדה 136 ו132-?

יעקב ליצמן: מי נגד?

יעקב ליצמן: אושר.

יעקב ליצמן: פניות מספר 118-112.

יעקב ליצמן: אנחנו מצביעים על הרוויזיה שהגיש אמנון כהן.

יעקב ליצמן: מי בעד הרוויזיה?

יעקב ליצמן: מי נגד?

יעקב ליצמן: הרוויזיה לא אושרה.

אבי גפן: בהמשך לישיבה שהתקיימה אתמול בערב אצל ראש-הממשלה, אנחנו נעשה את הפנייה המתוקנת ואתם תראו בוועדת הכספים פנייה תקציבית שתבוא רק למשרד החינוך וזאת כדי לעשות את התיקונים לפי התוכנית ולפי מה שהגשנו למשרד החינוך.

לימור לבנת: מכיוון שאנחנו נמצאים היום פחות מחמישה שבועות לפני פתיחת שנת הלימודים, מכיוון שהיעדים שלהם נועדה ההעברה התקציבית הזאת הם יום חינוך ארוך, תוספת פסיכולוגים כדי לסייע לילדים באזורים האלה, הנושא של קייטנות קיץ או חודש לימודים נוסף בקיץ שכבר מתקיים כרגע בפועל ובינתיים מימנתי אותו מתקציב משרד החינוך כי משרד האוצר עשה צרות – ואני מצטערת שאני צריכה לומר את זה כאן – וסעיף נוסף שנוגע לשיפור הזכאות לבגרות, כל זה מעבר לדברים שאנחנו עושים בתקציבים השוטפים שלנו, מעבר למצ'ינג של ששים מיליון שקלים, הרי אני לא אוכל לפעול בנושאים האלה.

לימור לבנת: אני צריכה לצאת מכאן ולתת הנחיה לכל ראשי הרשויות ביש"ע שהם צריכים החל מהיום – זה כבר היה צריך להיות לפני כמה שבועות – להתחיל להיערך ליום חינוך ארוך, למשרות של פסיכולוגים וכולי וכל זה מה1- בספטמבר.

לימור לבנת: הרי זה לא דבר שעושים מרגע זה לשני אלא צריך לדאוג למורים על-מנת שיעברו הכנה מסוימת ליום חינוך ארוך, צריך להכין את כל המערכת ואלה דברים שאורכים חודשים אבל לפחות צריך לנצל את חמשת השבועות שנותרו עד פתיחת שנת הלימודים.

לימור לבנת: הדאגה שלי היא שאם העניין הזה לא יסתיים היום – היינו, היום יעביר האוצר לכאן את החלוקה לתקנות, בעוד שעה, בעוד שעתיים, אתם תקבעו, יושב-ראש הוועדה יקבע – לא נוכל לפעול.

לימור לבנת: אני לא מתערבת בסדרי עבודת הוועדה כמובן אלא אני יכולה רק לבקש.

לימור לבנת: אני מבקשת שההחלטה הזאת תהיה היום, שהבקשה הזו תובא על-ידי האוצר היום ושלא תיתנו לאוצר להתחמק כי האוצר מנסה להתחמק כבר במשך חודשים בדיוק מהסעיף הזה, כולל אתמול בלילה לאורך שעות כשהחזיק את ראש-הממשלה.

לימור לבנת: אני רוצה להבהיר כאן עוד נקודה אחת.

לימור לבנת: הסכומים הללו, 26,5 מיליון שקלים אלה, כפי שאמרתי קודם, ואולי זה לא היה בהיר מספיק, מיועדים ליום חינוך ארוך, מיועדים לתוספת פסיכולוגים, מיועדים לחודש לימודים נוסף בקיץ שכבר מתקיים ובעוד יום-יומיים מסתיים, ומיועדים לשיפור זכאות לבגרות.

לימור לבנת: אני רוצה שהחברים ידעו שאין בזה מענה להיסעים ממוגנים שבאים או אמורים לבוא ממקום אחר לחלוטין.

לימור לבנת: כרגע אין בזה מענה להסעות באוטובוסים ממוגנים.

שמואל אביטל: יש כאן כמה וכמה דברים בתחומים של נוער וטיפול בעולים בישוב זה או אחר כשלא הכל מפורט שם, אבל בגדול זוהי המסגרת הכוללת.

שמואל אביטל: בעצם מאז הדיון שהתחלנו פה בוועדה הזאת - נדמה לי שאז חבר הכנסת ישראל כץ היה יושב-ראש הוועדה וחבר הכנסת אמנון כהן היה היוזם לדיון בוועדה – את המסלול הזה עשינו ביחד ותכף נשמע את אבי גפן שיסביר לחברים מה מונח בפני חברי הוועדה לאישור.

שמואל אביטל: בכך אנחנו סוגרים מעגל שהתחיל לפני שנתיים וחצי ואני חייב לומר לכם שכמו הרבה דברים שממשלות מחליטות עליהם, הדברים מתגלגלים.

שמואל אביטל: מאז לקחנו את המשימה הזאת יחד עם ועדת הכספים, אפשר לומר שגם בשטח היום מיודעים לכך שהדבר הזה יוצא לפועל כי נוצר קודם מצב לא נעים כאשר בעצם ממשלות תדלקו ציפיות מול 11 ישובים שהם בין החלשים בחברה הישראלית.

שמואל אביטל: ליאור קצב שנכנס עכשיו יכול לספר על זה.

שמואל אביטל: המשימה שלי הייתה פשוטה והיא להעביר את הדבר הזה לביצוע.

שמואל אביטל: בראש וראשונה אני מודה לחברי הוועדה שהיו מודעים לעניין הזה וליוו אותנו, וכן אני מודה ליושב-ראש הוועדה דאז, חבר הכנסת ישראל כץ.

שמואל אביטל: המשמעות של האישור הזה היא שגם בתוכנית המפורטת מול הישובים – ואני אחרי סיורי עבודה בכל אחד מהישובים האלה – לא נגענו בכלום ואני לא רוצה לשנות תוכניות.

שמואל אביטל: עכשיו משהעסק יוצא לדרך, נתחיל לרוץ עם העניין ולגשר על פני הפער של שנה באמצעות התקציב שאתם מאשרים היום.

שמואל אביטל: מעבר לזה שמדובר בישובים עם מצב סוציו-אקונומי לא קל, אני יכול לומר שבכל הישובים האלה מדובר בסיכוי אמיתי לחולל מפנה.

שמואל אביטל: זו פעם ראשונה שהמדינה באה עם סדר גודל של כמיליארד ומאתיים מיליון שקלים והולכת למהלך קצר של שלוש שנים על-בסיס של תוכנית מתואמת ומופעלת במשרד ראש-הממשלה כשהיא מנסה בעצם לעשות בשלוש שנים את מה שאולי בדרך כלל עושים במשך 13 שנה.

שמואל אביטל: אני מאמין שיש מספיק כוחות לפעול.

שמואל אביטל: זו אולי פעם ראשונה כי אנחנו מדברים הרבה על פריפריות וכאן מדובר בפריפריות.

שמואל אביטל: כשאומרים ירוחם או דימונה, אומרים פריפריה, סוף העולם, אבל כשאני לוקח את דימונה כמשל, שם אחוז הבגרות הוא מעל הממוצע במדינת ישראל ובכל-זאת הבעיה הכי קשה היא ליצור זירה של תעסוקה בעלת איכות כדי ששמונים אחוז מהילדים שם יחזרו לדימונה.

שמואל אביטל: אני אומר לכם שהמדינה ברחה מהאחריות שלה כלפי אזרחיה בהרבה מאוד מקומות ובעיני אנשי עסקים צריכים להיות מבחינת נקודת חן.

שמואל אביטל: בתוכנית הזו יש 11 אנשי עסקים כשכל אחד מהם צמוד לאחד הישובים, מלווה אותו, אבל הוא לא הופך להיות נשיא העיר.

שמואל אביטל: פעם ראשונה המדינה היא הקטר המוביל ואז קודם כל המדינה מוכיחה היא לא ברחה מזה ואחר-כך באות הקרנות ובאים אנשי עסקים.

שמואל אביטל: אני היום מקווה לסגור - וניקח את האנשים לראש-הממשלה לומר לו שלום - תקציב נוסף בנושא קליטת עלייה.

שמואל אביטל: כסף שלא קיים כאן ואלה הם מקורות שאני מגייס מגורמים שונים.

שמואל אביטל: בהמשך לדברים שאמרתי כאן על היושב-ראש היוצא והנכנס ועל חברי הוועדה, אני חייב לציין את הוויכוחים שבאו לידי ביטוי בדיונים שהשתתפתי כאן כאשר הגענו למריבות לא קלות ביני לבין שר האוצר, אבל אני רוצה להודות שהוא נכנס לתלם ואני חייב לומר שראש-הממשלה ליווה אותי בעניין הזה והיה נחרץ בקידום העניין, ואני חושב שגם האוצר בשבועות האלה, אחרי ששר האוצר הבין וקיבל את המשימה, יש שיתוף פעולה והחשוב מכל הוא שהעניין הזה יוצא לדרך.

שמואל אביטל: אני מקווה שהתוכנית הזו תתבצע כפי שהיא מתוכננת וכי הכלים כאן – עליהם תכף נשמע מהאוצר – יהיו בתקנות מיוחדות והכספים והם יהיו מסומנים כי אחרת מדובר פה בתוספת כסף שזו החלטת הממשלה ההיסטורית.

שמואל אביטל: אם אנחנו במשרד ראש-הממשלה לא נוודא שזה הולך בכלים האלה, יקום בעוד חודש יאיר חזן באופקים והוא יטען שאחד השרים לקח לו.

שמואל אביטל: בוועדה הועלו טענות על-ידי חלק מחברי הוועדה לגבי אפליות כלפי מגזרים כאלה ואחרים.

שמואל אביטל: אני העליתי את זה כי זה היה בזמנו בשולי הדיון וזה הרתיח ובצדק מספר חברים בוועדה.

שמואל אביטל: הלכתי ועשיתי בדיקה בסדרת מקומות וכשאני אומר ליאור קצב, זה לא סתם.

שמואל אביטל: לא באתי כועדת ביקורת אלא באתי וביקשתי שיראו לי ואכן גם שם היו הנחיות ואני פשוט וידאתי בכל המקומות שהדברים האלה מתוקנים.

שמואל אביטל: אני אומר שאני אשמח לוודא את הדברים.

שמואל אביטל: הוועדה יכולה להזמין ואני לוקח על עצמי את המשימה לוודא שכספי התוכנית הזו ניתנים לכל נפש בלי שום סוג של אפליה, לא יהודים וערבים, לא דתיים ולא חרדים.

שמואל אביטל: היו הנחיות בעבר, אבל המצב עתה הוא לא כזה.

שמואל אביטל: מדובר כאן בתוכנית וזאת כאשר אנחנו אוהבים לדבר על הפריפריות אבל תזכרו שאמנם יש לנו את הפריפריות הגיאוגרפיות, אבל לארץ הזאת יש את הפריפריות החברתיות שנמצאות בלב הארץ.

שמואל אביטל: קחו למשל לוד היא עיר ואם בלב הארץ, ואני כבר לא מדבר על שכונת הארגזים בתל-אביב שהיא לא פחות קשה מפינה בירוחם או דימונה.

שמואל אביטל: בעוד חודשיים-שלושה נבוא לכאן ונדווח מה קורה ובאיזה בעיות נתקלנו, ואני מקווה אם המדינה תרצה – באמצעים ברמה הזאת או בחתך אחר – תהיה כאן מעבדה לאומית גדולה בהחלט על הבסיס שלה אפשר ללכת קדימה.

שמואל אביטל: עדיין אין החלטה אבל אני מעריך שהיא תתקבל לגבי הרחבה כזו או אחרת ואם זה אכן יקרה, אני מעריך שזה יובא לוועדת הכספים.

שמואל אביטל: לגבי 11 הישובים האלה, החלטת הממשלה בזמנו של אהוד ברק היא ברורה.

שמואל אביטל: תפקידנו הוא ללוות את העניין, לבקר אותו ולמדוד אותו מקצועית ולצורך כך יש לנו צוותים.

שמואל אביטל: אם נצא לדרך, הרי שמאז החלטת אהוד ברק והחודשים שעברנו, כולל בדיונים שהתקיימו כאן בוועדה, זו תוכנית שאין לי ספק שהיא בנויה באופן סדיר ואם היא תלך לפי התוכנית יכול להיות שהיא תהיה כלי שהלוואי שלמדינה הזו יהיו יותר מקורות להרחיב אותו ולהחיל אותו על פינות רבות בארץ.

ישראל כץ: הערה אחת אני רוצה להעיר לגבי החלטה שקיבלנו על העברת המענקים לפי דוח סוארי, כשר מדובר בהשלמה ל95- אחוזים.

ישראל כץ: לפי כל האינדיקציות שקיבלתי, כולל מראש העיר ליאור קצב - שכבר קיבל כאן מחמאות ולכן הוא צריך לתרגם אותן לאיזושהי דרך – הוא הישוב היחידי שעונה לצערנו על כל הקריטריונים הלא סימפטיים של אחד עד ארבע, כדי שיוכל להיכלל באשכולות, אבל הוא לא נכלל בהשלמה הזו של עד 95 אחוזים.

ישראל כץ: הבנתי שהייתה הבטחה בתיאום עם שר האוצר הקודם בייגה שוחט, שכבר למדנו שהוא לא מתכחש לדברים בהם היה מעורב, שיהיו 11 ישובים ושהישוב קריית מלאכי גם הוא יצורף לרשימה.

ישראל כץ: בייגה נמצא כאן, כך שאפשר יהיה באיזושהי דרך לקדם את הנושא של קריית מלאכי, בנוסף לעשרה הישובים שמנית באופן אובייקטיבי.

ישראל כץ: אני חושב שצריך לקיים דיון מיוחד נוסף לגבי אותם ישובים שלא נכללו בעשרת הישובים וכן עונים לקריטריונים.

ישראל כץ: אנחנו כרגע נמצאים במצב שלכאורה, ואני מקווה שזה באמת כך, כל ההתחייבויות וכל התוכנית שהיא טובה – ואני חייב לציין את מי שהיה שותף לה ושתכנן אותה שאני מניח שזה אהוד ברק ובייגה שוחט – תבוצע.

ישראל כץ: אכן התוכנית הייתה מצוינת אבל היא לא בוצעה כפי שתיארתי עד עכשיו.

ישראל כץ: אני חייב לציין שהקונספציה והנכונות לקבל את ההחלטה היו דברים נכונים ומסוג הדברים שממשלות כן צריכות לעשות – לאתר את הבעיה, למקד את הבעיה עד כמה שאפשר במקומות מסוימים, להביא תוכנית שהיא סבירה, שאם היא תתבצע היא מסוגלת לקדם בעיות אמיתיות.

ישראל כץ: כך זה תוכנן וכך זה הוחלט אלא שהבעיה לאחר מכן הייתה בביצוע ויכול להיות שהיו כאן נסיבות ויכול להיות שגרמו לכך חילופי השלטון החלקיים וכל שאר הדברים.

ישראל כץ: אני חושב שכועדה - ואני שמח שהיושב-ראש חבר הכנסת ליצמן המשיך לדחוף את הנושא – מילאנו למופת את חלקנו את חלקנו הפרלמנטרי בעניין הזה, אבל בזה לא הסתיים החלק שלנו וזה קשור לשאלות שהועלו כאן כי עכשיו אנחנו מגיעים לתפקיד המקורי שלנו.

ישראל כץ: התפקיד המקורי שלנו הוא קודם כל לראות מה מעבירים לנו היום כבקשות להעברת כספים.

ישראל כץ: זאת אומרת, מבקשים מאתנו לאשר דברים שונים, היה סכום של 45 מיליון ממשרד התעשייה שעוד מעט נשמע אם זה עבר מהרזרבה למשרד, משרד המדע שהתחייב לשני מיליון שקלים, ואני לא רוצה שנהיה במצב שאנחנו חוגגים ועדיין זה לא מתבצע.

ישראל כץ: צריך להניח שכל הדברים שמתוארים כאן

ישראל כץ: עד סוף הסכומים אכן מעוגנים כבר - כולל החלטות שצריך לקבל היום להעברות, אם יש החלטות כאלה – בסכומים צבועים ומסומנים שהם ניתנים להוצאה כרגע מול הרשויות.

ישראל כץ: עכשיו התפקיד שלנו גם להיכנס יותר לעומק ולאו דווקא רק בהקשר של האם יש מגזרי חינוך שמופלים לרעה כן או לא, שזו סוגייה רצינית אבל אני לא רואה בה סוגייה סקטוריאלית.

ישראל כץ: מה שנוכל נעשה היום, ואני הייתי מציע שהיושב-ראש יקים ועדה בראשותו, ועדת אד-הוק לנושא הזה, ועדה שתלווה את המעקב מול הרשויות ומול משרדי הממשלה לביצוע התוכנית הזו.

ישראל כץ: לדעתי זה תפקידנו כועדת הכספים.

ישראל כץ: אנחנו כועדה אולי האצנו וסייענו תוך כדי הדיונים ואכן בסופו של דבר יש כאן תוכנית שצריך היום לדעת האם כל התקציבים בשלים או מופשרים או קיימים בצורה אמיתית לביצוע התוכנית כך שלא יבוא ראש עיר אחד עוד עשרה ימים או עוד חודש או חודשיים או שלושה ויאמר יפה מאוד, זה על הנייר אבל אני בשטח לא מקבל את הכסף.

ישראל כץ: צריך לראות שהכל קיים, מתואם, לפי סעיפים, לפי שלבי ביצוע וכולי.

ישראל כץ: אם אכן זה קיים, צריך גם לעקוב אחרי הביצוע כי יכולים להתגלות קשיים גם בדרך.

ישראל כץ: אדוני היושב-ראש, זו הצעתי באופן כללי.

ישראל כץ: אני מציע שתקום ועדה בראשותך, ועדת אד-הוק לנושא, כי כאן כבר היה איזה סיפור עם ועדות משנה ואני לא רוצה שבעוד תשע שנים פתאום מישהו יטען שהוועדה הזו צריכה לפקח באופן קבוע על ביצוע תוכניות .

ישראל כץ: לכן אני מציע שתקום ועדה אד-הוק לנושא הזה, במיוחד כשמדברים על הוספת ישובים חדשים.

ישראל כץ: פעם הייתה החלטה ישנה על שלושה, אחרי כן דיברנו כאן על הרחבה מסוימת, ודאי שהוועדה צריכה ללוות ושייקבע בהתייעצות אתה איזה ישובים אלה יהיו לנוכח החומר שנמצא כאן, איך עושים את הצירוף הזה וכולי.

ישראל כץ: זה צריך להיות כבר לקראת תקציב שנה הבאה.

ישראל כץ: בעיקר הוועדה צריכה להיות כתובת לאותם ראשי ערים ונציגי עיריות כדי שיוכלו לבוא אל גורם מסוים ולומר שדברים מסוימים לא פועלים ולא מבוצעים.

ישראל כץ: אם ההצעה השנייה תתקבל, אני חוזר לדבר הראשון שאמרתי ואני מבקש שיאמרו לנו האם ברגע שתאושרנה הפניות האלה, תם ונשלם לפחות על הנייר מבחינה פורמלית.

אמנון כהן: אני רואה כאן את הקובץ ובו את הרזרבה של הממשלה עליה התחייבה מהרזרבה הכללית שלה כך שהיא תוציא 102 מיליוני שקלים לפרוייקט הזה.

אמנון כהן: אני לא רוצה שגורל ה102- מיליוני שקלים האלה יהיו כגורלם של אותם 27 מיליון שקלים עליהם דיברה שרת החינוך כשהכסף בתוך ארון נעול ולא נמצא בתקנות, כך שכל עיר יודעת מה היא צריכה לקבל.

אמנון כהן: כאמור, אני מצטרף לדבריו של ישראל כץ ומבקש לדעת האם הדבר תורגם לתקנות ולסעיפים הרלוונטיים כך שראשי הערים שנמצאים כאן, ואלה שלא יכלו להגיע, יוכלו לבצע את הפעילויות כי אני יודע שחלקן כבר מתבצעות.

אמנון כהן: מה שקשור בחינוך, בשנת הלימודים שהתחילה בספטמבר, נאמר שזה התחיל לפעול ויש הרבה התחייבויות, הוכנו תוכניות, הוצאו מכרזים וכולי.

אמנון כהן: אני כמובן מצטרף לדבריו של ישראל כץ ותומך בהקמת ועדה פנימית שלנו שתורכב ממספר חברים עליהם יחליט יושב-ראש הוועדה, כך שלראשי הערים תהיה כתובת.

אמנון כהן: העבודה העיקרית כמובן היא דרך השר שמואל אביטל שצריך לבדוק את הדברים לעומקם, לראות איך זה מתבצע, את השוויוניות והפעולות השונות שמתבצעות בשטח.

אמנון כהן: כאמור, אני מציע שבנוסף לשר אביטל תפעל ועדת אד-הוק ולאחר שנראה שהכל מתבצע במשך מספר חודשים, נבטל את הוועדה.

יעקב ליצמן: הוחלט להקים ועדת משנה למעקב אחרי ביצוע תוכנית אופק.

יעקב ליצמן: חברי הוועדה הם: חברי הכנסת יעקב ליצמן – היו"ר, אברהם הירשזון, אמנון כהן, ישראל כץ ואברהם שוחט.

אברהם הירשזון: אני חושב שאנחנו כועדת כספים נטפל בטיפול נקודתי במקומות מסוימים.

אברהם הירשזון: אם יש מקום כמו קריית מלאכי שאנחנו מתאחדים עליו, אני חושב שמן הראוי שנדרוש שהנושא הזה יתבצע.

אברהם הירשזון: לעצם התוכנית.

אברהם הירשזון: קודם כל, אני רוצה להצטרף לברכות לחבריי בוועדה שפעלו בנושא הזה.

אברהם הירשזון: אני באמת רוצה לברך אותך השר אביטל משום שאני חושב שחשוב מאוד שדווקא אדם מסוגך, דווקא בתקופה הזאת יהיה בתפקיד הזה ושתוכנית אופק תתבצע תחת עינך הפקוחה.

אברהם הירשזון: כל התוכנית הזאת באה למעשה כדבר לא שיגרתי כדי לתת זריקת עידוד בין מגוון רחב של נושאים בישובים ולהציב אותם בתוך תקופה קצרה כמה מדרגות קדימה.

אברהם הירשזון: אחר-כך אני לא מעריך שהיא תמשיך, ואולי תהיה תוכנית אחרת, אבל זו מטרת התוכנית הזאת.

אברהם הירשזון: מאחר שזו מטרת התוכנית הזו, אדוני היושב-ראש, יש לביצוע תפקיד מרכזי מאוד בנושא הזה כי שלוש שנים זו תקופה קצרה מאוד, ואם אתה רוצה לקפוץ מספר מדרגות, אתה צריך להתחיל מיד ולרוץ בנושא הזה כי יש מהלכים ותהליכים בחינוך ובדברים אחרים.

אברהם הירשזון: לכן הנושא של המעקב הוא אחד הדברים החשובים ביותר לביצוע.

אברהם הירשזון: לכן אני מצטרף לדבריהם של ישראל כץ ואמנון כהן בנושא הזה ואכן צריכה להיות ועדה כדי שאנחנו יחד עם השר החברתי באמת נטפל בנושא המעקב ונשאל את השאלות הקשות ביותר.

אברהם הירשזון: יכול להיות שיהיו מכשלות בממשלה ויכול להיות שתהיינה גם רשויות מקומיות שלא תעמודנה בדברים והכסף יתמסמס בנושא הזה, ואולי אפשר לשנות נתיבים של כסף ולהעביר את הכסף למקומות שיש צורך בהם.

אברהם הירשזון: אני עובר על המקומות ואני רואה את הפירוט ואני רואה רשויות מסוימות שבנושא של טיפול בלקויי למידה נכנס פה סעיף עם תקציב לכך.

אברהם הירשזון: יש מספר רשויות שבהן אגורה אחת לא מושקעת בנושא של לקויי למידה.

אברהם הירשזון: אני חושב שהנושא של לקויי למידה הוא אחד הדברים המרכזיים והחשובים ביותר.

אברהם הירשזון: אני חושב שחלק גדול מבני הנוער לא מצליח לסיים בגרות, לא מצליח לסיים לימודים משום שאין התייחסות נכונה לנושא של לקויי למידה, ובמקומות שיש, ובמקומות שעושים את הדברים, בהחלט אותם בחורים שהם מוכשרים מאוד בפני עצמם אלא שלא יכולים לתרגם את הכשרון שלהם באותה צורה שאחרים מתרגמים, מגיעים להישגים אדירים.

אברהם הירשזון: אני הייתי רוצה לדעת בנושא הזה של טיפול בלקויי למידה איך התקבלה ההחלטה הזאת שבמקומות מסוימים יש תקציב לנושא הזה ובמקומות מסוימים אין תקציב, ואם אין האם זה בגלל חוסר ערנות של רשויות מסוימות או אולי אין להם לקויי למידה, דבר שקשה לי להאמין.

אברהם הירשזון: אדוני היושב-ראש, עם כל הכבוד, אני מאוד בעד הקמת ועדת המשנה הזאת ואגב, היא לא צריכה להיות לשלושה חודשים אלא היא צריכה באמת ללוות את הפרוייקט הזה.

אברהם הירשזון: כשהפרוייקט ייגמר, הוועדה צריכה לסיים את תפקידה.

אברהם הירשזון: אני באמת חושב שאם יש אנשים מסיעות נוספות שירצו להצטרף לוועדת המשנה, אני לא חושב שצריך למנוע את הדבר בעדם רק בגלל שהם לא היו נוכחים כאן.

אברהם-בייגה שוחט: צריך קודם כל לומר תודה לברי הולצמן ולאנשים שעבדו יחד עם אנשי אגף התקציבים והכינו את התוכנית במשך מספר חודשים ולא ביום-יומיים.

אברהם-בייגה שוחט: התוכנית לא נולדה ברגע אחד, כולל השיחות עם המנכ"לים של המשרדים, כולל יצירת מחויבויות של המשרדים שחלק מהם אחרי כן הוכחשו כאן על-ידם, אבל בסך הכל כשזה בא לממשלה בפירוט מלא, וזה בא לממשלה בפירוט מלא, זו הייתה ההחלטה.

אברהם-בייגה שוחט: אני יודע מה אני הייתי מצפה מעצמי אם הייתי נשאר בתפקיד שר האוצר ואני אומר לכם שההתחייבות הזו הייתה מתקיימת ולא היינו צריכים להגיע לחודש אוגוסט כדי לבצע אותה.

אברהם-בייגה שוחט: התוכנית היא תוכנית חשובה למרות שיש מחלוקות אם כן צריך לקיים אותה או לא.

אברהם-בייגה שוחט: לכן תמוהים בעיני הדברים שנאמרו, אבל יכול להיות שהיו נסיבות כפי שתיאר אותן ישראל כץ כשאמר שהיה צריך ללחוץ כדי שהכסף יגיע וכולי.

אברהם-בייגה שוחט: באופן בסיסי התוכנית הזו היא תוכנית שצריך לתת לה את ההזדמנות ולראות מה מידת התועלת שלה ואני בטוח שתהיה לה.

אברהם-בייגה שוחט: אני מקווה שכל המערכות יתבצעו כראוי ולא יתפתחו מנגנונים שיחיו מהכסף הזה במקום שהוא יגיע לאלה להם הוא מיועד.

אברהם-בייגה שוחט: אני רוצה להזכיר גם את אהוד ברק שנתן גיבוי מלא לשתי התוכניות האלה כאשר תמיד היו ויכוחים עם האוצר על ההיקף ועל הגודל כאשר מטבע הדברים כך זה מתנהל.

אברהם-בייגה שוחט: משנתקבלה ההחלטה התחלנו לעבוד על התוכנית כבר בינואר 2000 כי זה לא דבר שנולד ברגע.

אברהם-בייגה שוחט: בנובמבר באנו עם התוכנית לממשלה והיא אושרה.

אברהם-בייגה שוחט: לצערי הרב זה לקח יותר מדי זמן כדי שהיא תגיע לכאן לביצוע.

אברהם-בייגה שוחט: אני מקווה שהשר שמואל אביטל בתפקידו ילווה את התוכנית כראוי.

אברהם-בייגה שוחט: אני רק אומר שחייבים להיות מנגנוני בקרה מאוד מאוד הדוקים.

אברהם-בייגה שוחט: היה לנו ניסיון שאחרי כן היה כרוך בוויכוחים רבים, התוכנית הארבע-שנתית לדרוזים, כי היו טענות ונזקקנו לחודשים רבים כדי לאתר מה שולם ומה לא שולם והתוכנית הייתה תוכנית גדולה עם מיליארד שקלים.

אברהם-בייגה שוחט: לכן מראש צריך מאוד מאוד לעקוב גם אחרי ההוצאה הכספית וגם אחרי יעילות התוכנית וגם לנהוג גמישות מסוימת כאשר אם יש נושא שלא עובד, יש ועדת מנכ"לים ואפשר לשנות דברים כדי לשמור על המערך הכספי.

אברהם-בייגה שוחט: אנחנו מסיימים היום את העניין.

אברהם-בייגה שוחט: אני מניח שהתוכנית תצא לדרך עם תחילת שנת הלימודים ואני מאחל בהצלחה.

אברהם-בייגה שוחט: תמיד תזכרו איפה זה הוחלט ואיפה התגבשו הרעיונות.

אברהם-בייגה שוחט: אני חושב שכאשר רוצים לעזור, יש כל מיני דרכים לתת העזרה אבל אסור לעשות זאת בדרך ששוברת קריטריונים כי אז הכל נפרץ.

אבי גפן: במסגרת הזו אתם רואים גם את ההקצאות לתוך תקציבי משרדי הממשלה.

אבי גפן: רשויות מקומיות – ארבעה מליון, משרד ראש-הממשלה – 1.33 מיליון לתפעול ובקרה על התוכנית, משרד החינוך – 55,5 מיליון שקלים, משרד העבודה והרווחה – 14 מיליון שקלים, משרד הבינוי והשיכון בסעיף התפעול הכללי שלו – שני מיליון שקלים, תקציב פיתוח רשויות מקומיות – 3.5 מיליון שקלים, סעיף הפיתוח של משרד השיכון ולא התקציב התפעולי – 22.5 מיליון שקלים במזומן ו55- מיליון שקלים בהרשאה להתחייב.

אבי גפן: אם אתם זוכרים, בישיבה קודמת בנושא הבאנו את הפירוט בתוך תקציבי המשרדים והיו בעיות עם שני משרדים גדולים ועיקריים בתוכנית כאשר אחד מהם היה משרד החינוך והשני משרד התעשייה והמסחר.

אבי גפן: משרד החינוך לא הסכים לבצע את חלקו בתוכנית עד שאנחנו נעביר את חלקנו.

אבי גפן: הפנייה התקציבית הזאת נועדה להעביר את חלקנו בתוכנית ואנחנו מאוד מקווים שכנגד העניין הזה תהיה מחויבות של משרד החינוך לבצע את התוכנית כי בזמנו הוא לא צבע תקנות תקציביות פרטניות לתוכנית.

אבי גפן: במשרד החינוך – רק להבהרה ואינפורמציה – אין צביעה פרטנית של כל הכסף לסעיפים של טיפול נקודתי בגלל דברים שקשורים עם הפעילות שקשורים עם המשרד, אבל המחויבות שלהם היא ברורה כנגד התוספת שלנו לתוכנית.

אבי גפן: בכל המשרדים האחרים, כמעט כל הכספים מסומנים בתקנות ייעודיות עם הפירוט שאומר או תוכנית אופק או טיפול נקודתי.

אבי גפן: משרד התעשייה והמסחר על-פי החלטת הממשלה היה אמור להעביר מתקציבו 45 מיליון שקלים לטובת התוכנית.

אבי גפן: מונחת בפניכם פנייה תקציבית אחרת למשיכה של 45 מיליון שקלים מהרזרבה הכללית לתוך תוכנית עידוד 1999 במשרד התעשייה והמסחר.

אבי גפן: הטענה של משרד התעשייה והמסחר הייתה שהם לא יצבעו את החלק שלהם בתוכנית כי חסר להם כסף לעידוד 1999.

אבי גפן: הבסיס גדל ב45- מיליון שקלים ואני מציע שהוועדה תקבל את הפירוט הזה מנציג משרד התעשייה והמסחר שיאמר בדיוק להיכן הולך הכסף הזה.

אבי גפן: חלק מה45- מיליון שאנחנו מעבירים הוא חופף למה שצריך להיות בטיפול הנקודתי וחלק לא, אבל משרד התעשייה והמסחר צריך לעמוד במחויבות שלו לפי החלטת הממשלה כאשר יש שם צביעה של 45 מיליון שקלים לפי התוכנית.

אבי גפן: הכל מסומן בתקנות פרטניות, היכן שכתוב עליהן טיפול נקודתי, למעט מה שאמרתי לגבי משרד החינוך.

קריאה: אנחנו כבר מבחינים בסחף מסוים שעלה ונצטרך את סיוע ראשי הערים עם המערכת שלהם ואני מעדכן את חברי הוועדה על כך שחלק ממשרדי הממשלה מסתפקים בביצוע התקציבים המסומנים והצפויים ונמנעים מתקציבים אחרים שהם בשגרה.

קריאה: לפי דעתי זה גורם כשל עיקרי שיכול להתחיל השנה כמעט באופן מיידי ואני מסמן את זה כיעד ראשון, גם לוועדה שאני מבין שהיא עומדת לעקוב אחר ביצוע התוכנית הזאת.

יעקב ליצמן: יש החלטת ממשלה להתחיל את זה בעוד שלושה מקומות ומדובר בישוב הערבי, בישוב חרדי וישוב כפרי.

יעקב ליצמן: אני רוצה להביא להצבעה את הסעיף הזה.

יעקב ליצמן: פנייה 118-112.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: אושר פה אחד.

יעקב ליצמן: אני רוצה להודות לבייגה שוחט שהכין את התוכנית.

יעקב ליצמן: אני רוצה להודות לאנשי האוצר, לאבי גפן, שעבדו קשה על התוכנית הזו, לשר אביטל היום מוביל את זה, לשר האוצר ולשני ראשי-הממשלה.

דרור דבש: אני רוצה להודות לראש-הממשלה לשעבר אהוד ברק והשבוע הודיתי לו כבר בכתב על תחילת התוכנית כי התוכנית הזאת היא לא תוכנית כללית אלא היא באה לכל ישוב וישוב באופן פרטני.

דרור דבש: שאל קודם חבר הכנסת הירשזון לגבי זה ואני אומר שישבו עשרות ומאות שעות על התכנונים האלה ואני חושב שכל ישוב בחר לעצמו איך הוא מעלה את האיכות שלו ואיך הוא גורם לישוב להיות ישוב איכותי וכך יוצא מהמקום בו הוא נמצא עתה.

דרור דבש: אני רוצה להודות לכל מי שעסק במלאכה, למשרד ראש-הממשלה, לצוות התיאום והבקרה, למשרד האוצר, לשר שמואל אביטל, לוועדת הכספים שתמכה לאורך כל הדרך בנושא ועמדה מול תרגילים של משרדי הממשלה שאני מבין את המצוקה שלהם כי הרי לא נוצר עוד תקציב והתקציב הוא מאוד מוגבל, אבל למרות זאת ועדת הכספים ישבה ואני מקווה שתסייע בידינו יחד עם משרד ראש-הממשלה לוודא שהתוכנית אכן תתקיים והתקציבים יועברו.

דרור דבש: לגבי הנושא שעלה בישיבה הקודמת.

דרור דבש: יש בעיה שנתקלתי בה בנושא שיקום שכונות חברתי.

דרור דבש: אנחנו מעלים נושא חינוך תורני, בא משרד החינוך ואומר שזה מוכר שאינו רשמי ואנחנו לא רשאים לדון בזה.

דרור דבש: תקנות ניירות ערך (דוחות תקופתיים ומיידיים) (תיקון)

מירי כץ: יש נושא אחר שנוגע לדיווח על רכישה על-ידי החברה עצמה וישנו נושא שלישי שמדבר על הקלה לחברות כאשר במקום שידווחו כל פעם שקנו חצי אחוז או מכרו חצי אחוז, מכרו מניה או קנו מניה, אם קנו ומכרו פעמים רבות במשך חודש, הגענו למסקנה שירכזו את הדיווח עד שיגיעו לאחוז אחד ורק אחרי כן ייתנו על זה דיווח מרוכז.

מירי כץ: אם היו מספר עסקאות קטנות אבל הגיעו בכל-זאת לאחוז עוד במהלך החודש, יקדימו את הדוח המרכז.

מירי כץ: זה בעיקרון אלא אם אתם רוצים לעבור כל תקנה בנפרד ואז כמובן נגיע לפירוט.

מירי כץ: אם מקובל הרעיון, יש כאן שני שינויים קלים כאשר מדובר בהוספת או הסרת מלים מסוימות כאשר בעיקר זה נובע מהעובדה שהתקנות האלה כבר מתגלגלות הרבה זמן על שולחן הוועדה ובינתיים היה תיקון בתקנון הבורסה שאסר על מכירות בחסר של מניות.

מירי כץ: לכן, כדי שלא יבינו מתוך התקנות - בזמנו כל זמן שזה לא היה אסור, אנחנו רוצים שידווחו על זה – מתוך זה שאמרנו שידווחו על זה למרות שבתקנון הבורסה זה מותר, אנחנו אומרים שנוריד את זה כאן, זה אסור וממילא אין על מה לדווח.

לייזה חיימוביץ: בסעיף 309 לחוק החברות האפשרות לרכוש את מניות התאגיד ניתנת הן לחברת בת והן לתאגיד אחר שנמצא בשליטה אך אינו חברת הבת.

לייזה חיימוביץ: המלים "חברת בת" נשמטו.

יעקב ליצמן: הסעיף אושר.

יעקב ליצמן: תיקון תקנון הבורסה – יחידה של קרן סגורה – חלק שני, פרק י"ח.

יעקב ליצמן: חלק רביעי, סעיף 10

יעקב ליצמן: תקנות ניירות ערך (פרטים לעניין סעיפים 15א' עד 15ג) (תיקון)

לייזה חיימוביץ: תקנה 3 נדרשת בעקבות תיקון לחוק בעניין הרישום הכפול שנכנס לתוקף לאחר שהתקנות אושרו.

לייזה חיימוביץ: בסעיפי הסמכה נעשתה הוראה ועכשיו נדרשת ההשלמה בתקנות.

יעקב ליצמן: אושר.

בתיקונים הבאים: בתקנות (1) בתקנה 2, אחרי המלים "שהתאגיד או", יבוא "חברת בת או".

בתיקונים הבאים: בתקנה 4(4) יימחקו המלים "לרבות מכירה בחסר, חתימה על כתב השאלה".

בתיקונים הבאים: בתקנה 4(5) יימחקו המלים "לרבות מכירה בחסר".

יעקב ליצמן: מי בעד הרוויזיה?

יעקב ליצמן: מי נגד?

יעקב ליצמן: הרוויזיה לא אושרה.

יעקב ליצמן: צו היטלי סחר (היטל בטחה על יבוא טובין – להגנה על הייצור המקומי) (הוראת שעה) (מס' 2)

יעקב ליצמן: רציתי לדחות את הדיון עד אחרי הדיון בבית-המשפט עם התחייבות של הממשלה שעד אחרי הדיון תתחייב לא לגבות את ההיטל אבל היא לא מוכנה לכך.

אברהם-בייגה שוחט: באופן כללי אני נגד היטל בטחה כי זה תמיד מאבד את המשק, תמיד יוצר מצב לא נכון ותמיד כשמישהו נהנה, מישהו אחר נפגע.

אברהם-בייגה שוחט: נדמה לי שהענף הזה הוא ענף מאוד בעייתי ולא מעט מהחברים שיושבים בוועדה לחצו עלי בעניין לבידי אשקלון ושאלו למה לא פותחים, וחשבתי שלא צריך לפתוח את זה כי חשבתי שאין למפעל זכות קיום בנתונים הקיימים.

אברהם-בייגה שוחט: אנחנו נשארנו בעצם עם מעט מאוד ייצור בארץ ובכל מקרה הייצור הקיים הוא נמוך.

אברהם-בייגה שוחט: לכן כאשר באה הממשלה, משרד התעשייה באישור האוצר, בנושא כזה של היטל בטחה, אני כן הייתי הולך על העניין למרות העיוותים שזה יוצר במשק מתוך המגמה שקיימת לחבר את החברות ולהגיע להתייעלות.

אברהם-בייגה שוחט: לא הייתי זורק את הדברים האלה לפח והייתי אומר שייסגר הכל ושיפטרו את העובדים.

אברהם-בייגה שוחט: לכן לא הייתי שותף בהצבעה הקודמת אבל עכשיו אני אשתתף ואני אתמוך בהיטל, אבל אני חוזר ואומר שזה דבר בסיסי יש עליו תמיד סימני שאלה, אבל אם באמת יתאחדו המפעלים ואם תהיה התייעלות והם יכולים להתחרות אחרי כן בשוק - לא הייתי מזלזל בזה.

ויצמן שירי: אני אמנם ממפלגתה של שרת התעשייה והמסחר אבל אתי היא לא דיברה נכון לרגע זה.

ויצמן שירי: אבל אם זה כל כך חשוב, אני מבקש שהיא תבוא לישיבת הוועדה.

יעקב ליצמן: העברות תקציביות

יעקב ליצמן: אושר.

יעקב ליצמן: בעוד שתי דקות נקיים רוויזיה.

יעקב ליצמן: אושר.

יעקב ליצמן: אני מצביע על הרוויזיה 36005.

יעקב ליצמן: מי בעד הרוויזיה?

יעקב ליצמן: מי נגד?

יעקב ליצמן: אושר.